CELEX: 62018TN0623
Language: hr
Date: 2018-10-13 00:00:00
Title: Predmet T-623/18: Tužba podnesena 13. listopada 2018. – EO (Informacije su izbrisane ili zamijenjene u okviru zaštite osobnih podataka i/ili povjerljivosti.) protiv Komisije

7.1.2019   
            
            
               HR
            
            
               Službeni list Europske unije
            
            
               C 4/33
            
         
      Tužba podnesena 13. listopada 2018. – EO (1) protiv Komisije
      (Predmet T-623/18)
      (2019/C 4/44)
      Jezik postupka: engleski
      
         Stranke
      
      
         Tužiteljica: EO (2) (zastupnik: E. Metodieva, odvjetnik)
      
         Tuženik: Europska komisija
      
         Tužbeni zahtjev
      
      Tužiteljica od Općeg suda zahtijeva da:
      
                  —
               
               
                  poništi odluku povjerenstva za odabir otvorenog natječaja EPSO/AD/323/16 od 12. prosinca 2017. – Istražitelji (AD 7) za sljedeće profile: 1. Istražitelji: rashodi EU-a, suzbijanje korupcije; 2. Istražitelji: carina i trgovina, duhan i krivotvorena roba, o neuvrštavanju tužiteljice na popis uspješnih kandidata za prvi profil navedenog natječaja;
               
            
                  —
               
               
                  u cijelosti poništi odluku EPSO-a od 9. srpnja 2018. o odbijanju tužiteljičine žalbe na temelju članka 90. stavka 2. Pravilnika o osoblju u vezi s odlukom EPSO-vog povjerenstva za odabir o neuvrštavanju tužiteljice na navedeni popis uspješnih kandidata;
               
            
                  —
               
               
                  naloži tuženiku plaćanje naknade štete tužiteljici zbog izmakle dobiti uslijed njezina neuvrštavanja na navedeni popis uspješnih kandidata,
               
            
                  —
               
               
                  naloži tuženiku plaćanje tužiteljičinih troškova za pravnu pomoć i zastupanje prije i tijekom postupka.
               
            
         Tužbeni razlozi i glavni argumenti
      
      U prilog osnovanosti tužbe tužiteljica ističe sedam tužbenih razloga i uz to se poziva na sve argumente navedene u njezinoj žalbi na temelju članka 90. stavka 2. Pravilnika o osoblju.
      
                  1.
               
               
                  Prvi tužbeni razlog, koji se temelji na neprimjerenom ponašanju jednog od članova povjerenstva za odabir, što je navodno dovelo do nepravilnog ocjenjivanja tužiteljice.
               
            
                  2.
               
               
                  Drugi tužbeni razlog, koji se temelji na pristranosti nepristranosti jednog od članova povjerenstva za odabir na natječaju o kojem je riječ.
               
            
                  3.
               
               
                  Treći tužbeni razlog, koji se temelji na nedostatku kompetencija ispitivača.
               
            
                  4.
               
               
                  Četvrti tužbeni razlog, koji se temelji na tvrdnji da je natječaj o kojem je riječ povrijedio pravila o jeziku.
               
            
                  5.
               
               
                  Peti tužbeni razlog, koji se temelji na tome da su određene nepravilnosti utjecale na studiju slučaja na natječaju o kojem je riječ.
               
            
                  6.
               
               
                  Šesti tužbeni razlog, koji se temelji na povredi načela jednakog i pravednog poštenog postupanja koja proizlazi iz navodno predugog razdoblja od mjesec dana tijekom kojeg se natječaj o kojem je riječ održavao.
               
            
                  7.
               
               
                  Sedmi tužbeni razlog, koji se temelji na nedostatnom obrazloženju koje se odnosi na procjenu tužitelja.
               
            
         (1)  Informacije su izbrisane ili zamijenjene u okviru zaštite osobnih podataka i/ili povjerljivosti.
      
         (2)  Informacije su izbrisane ili zamijenjene u okviru zaštite osobnih podataka i/ili povjerljivosti.